kardosdrur/scandi-wiki huggingface dataset:
Ballerup Kirke

Ballerup Kirke blev viet til Sankt Jacob og hed oprindelig Sct. Jacobs kirke.

Kunst i kirken 
Glasmaleri i sideskibets østvindue (opr. i korets østvindue, flyttet i løbet af 1930'erne). Øverst: "Helligåndens komme", midten: "Jesu opstandelse", nederst: "Jesu fødsel", som symboler på kirkeårets tre højtider, pinse, påske og jul. Glasmaleriet skænket 1885 af fru Karen Larsen fra Lundegården på Jonstrupvej, blev først udført og opsat i 1903. Tegnet af professor Albert Jensen og udført af C.N. Overgaard.

Se også 
 Skovvejskirken

Eksterne kilder og henvisninger 

 Officiel hjemmeside
 Hjemmeside om Ballerup Kirke
 Ballerup Kirke hos denstoredanske.dk
 Ballerup Kirke hos KortTilKirken.dk
 Ballerup Kirke hos danmarkskirker.natmus.dk (Danmarks Kirker, Nationalmuseet)

Kirker i Ballerup Kommune
Kirker i Helsingør Stift
Kirker i Københavns Amt
Kirke
Caspar Weinberger

Caspar Weinberger (født 18. august 1917 i San Francisco, Californien, USA, død 28. marts 2006 i Bangor, Maine, USA), var USAs forsvarsminister 1981 til 1987 i præsident Ronald Reagans administration.

Eksterne henvisninger 

Personer fra Californien
Forsvarsministre fra USA
Modtagere af Presidential Medal of Freedom
Jens Due

Jens Due (også kendt som Jens Bondesøn Due til Torsø) (død o. 1419), dansk rigshofmester.

Han ejede bl.a. Torp i Thy og Fuglsang på Lolland. Den sidstenævnte gård fik han ved sit ægteskab med sin første hustru, Sidsel Andersdatter Mule.

Han var 1377-78 blandt de medlemmer af den danske adel, som støttede hertug Albrechts krav på den danske trone efter Valdemar Atterdags død; siden sluttede han sig til dronning Margrete og blev en af hendes betroede.

I 1396 var han høvedsmand på Helsingborg, og det følgende år blev han ved kroningen af kong Erik i Kalmar slået til ridder. I 1400-9 og igen 1414-16 er han rigshofmester. Han var i 1417 en af voldgiftsmændene i striden mellem kongen og biskop Jens Andersen Lodehat i Roskilde om retten til København og i 1418 deltager i forhandlinger med Holstenerne. Han nævnes sidste gang i live i 1419.

Han fik børnene Bonde, Lasse og Mette.

Efter sin første hustrus død har han muligvis giftet sig med en Anne Jensdatter.

I populærkultur 
I filmen Margrete den Første (2021) bliver Jens Due spillet af Thomas W. Gabrielsson.

Kilder 

Danskere i 1300-tallet
Danskere i 1400-tallet
Rigshofmestre fra Danmark
Joakim Garff

Joakim Garff (født 25. februar 1960 i London) er en dansk teolog-uddannet forfatter og forskningslektor. Cand.theol. 1986, lic.theol. 1990. Fra 1992 til 1999 var han formand for Søren Kierkegaard Selskabet. Han er nu lektor på Søren Kierkegaard Forskningscenteret i København. Han er også medredaktør af Søren Kierkegaards Skrifter. Han har skrevet en række bøger siden sin første bog Den søvnløse. Kierkegaard læst æstetisk/biografisk (1995). Hans biografi om Søren Kierkegaard, SAK. Søren Aabye Kierkegaard. En biografi (2000), der blev en bestseller i Danmark og udlandet, er oversat til adskillige sprog. Biografien blev belønnet med såvel Georg Brandes-Prisen som Weekendavisens litteraturpris. Gift med forfatter Synne Garff.

Eksterne henvisninger 
 Søren Kierkegaard Forskningscenteret 

Faglitterære forfattere fra Danmark
Biografiforfattere fra Danmark
Teologer fra Danmark
Dansksprogede forfattere fra Danmark
Personer i Kraks Blå Bog
Studenter fra Østre Borgerdyd Gymnasium
Møllevangskirken

Møllevangskirken ligger i Aarhus-bydelen Møllevangen. Tidligere i Hasle Herred, Århus Amt. Den er tegnet af arkitekt C.F. Møller og opført i rødbrændte teglsten. Over alterbordet af gule teglsten hænger et krucifiks af egetræ udført af billedhuggeren Erik Heide. Det 25 meter høje kirketårn blev opført i 1969.

Eksterne kilder og henvisninger 
 Møllevangskirken hos KortTilKirken.dk
 Møllevangskirken hos danmarkskirker.natmus.dk (Danmarks Kirker, Nationalmuseet)

Kirker i Aarhus
Kirker i Århus Stift
Dilated Peoples

Dilated Peoples er en undergrundsrap-gruppe. Gruppen har haft flere store hits. Eksempelvis nåede Dialated Peoples toppen af UK Singles Chart med sangene  This Way, sammen med Kanye West, og Worst comes to worst.  Gruppen består af DJ Babu (der også er medlem af Beat Junkies), Evidence og Rakaa, som fandt sammen i 1992 og udgav 2 album, Third Degree og Work The Angles. De skrev senere kontrakt med Capital Records og udgav The Platform i 2000. Albummet blev meget positivt modtaget og gruppen har senere udgivet flere album på  samme selskab.

Dialated Peoples spillede på Arena scenen på Roskilde festival i år (2014).

Diskografi 
 The Platform (2000)
 Expansion Team (2001)
 Neighborhood Watch (2004)
 20/20 (2006)
 Directors of Photography (2014)

Eksterne henvisninger 

 
 

Musikgrupper fra 1992
Hiphopgrupper fra USA
Rappere fra USA
Har spillet på Roskilde Festival
Grammy for Bedste countryalbum

Grammy for Best Country Album er en amerikansk pris der uddeles af Recording Academy for årets bedste country-album. Prisen gives til kunstner(e), producer(e) og tekniker(e). Prisen har været uddelt siden 1995, og i årene 1965 og 1966 som Best Country & Western Album.

Modtagere af Grammy for Best Country Album 

 2014: Kacey Musgraves for Same Trailer Different Park
 2013: Zac Brown Band for Uncaged
 2012: Lady Antebellum for Own the Night
 2011: Lady Antebellum for Need You Now
 2010: Taylor Swift for Fearless

 2009: George Strait for Troubadour
 2008: Vince Gill for These Days
 2007: Dixie Chicks og Rick Rubin (producer) for Taking the Long Way
 2006: Alison Kraus and Union Station for Lonely Runs Both Ways
 2005: Eric McConnell (tekniker/mixer), Stuart Sikes (tekniker/mixer), Jack White (producer) & Loretta Lynn for Van Lear Rose
 2004: Carl Jackson (producer) & Luke Wooten (engineerteknik) for Livin', Lovin', Losin' – Songs of the Louvin Brothers spillet af diverse kunstnere
 2003: Lloyd Maines (producer), Gary Paczosa (teknik) & Dixie Chicks (producer og kunstner) for Home
 2002: Bonnie Garner, Luke Lewis & Mary Martin (producer) & diverse kunstnere for Hank Williams Tribute
 2001: Byron Gallimore (producer), Julian King, Mike Shipley (teknik) & Faith Hill (producer & kunstner) for Breathe
 2000: Blake Chancey, Paul Worley (producer), John Guess, Billy Sherrill (teknik) & Dixie Chicks for Fly

 1999: Blake Chancey, Paul Worley (producer), John Guess (teknik) & the Dixie Chicks for Wide Open Spaces 
 1998: Rick Rubin (producer) & Johnny Cash for Unchained
 1997: Billy Williams (producer) & Lyle Lovett (producer & kunstner) for The Road to Ensenada
 1996: Robert "Mutt" Lange (producer) & Shania Twain for The Woman in Me
 1995: Mary Chapin Carpenter for Stones in the Road

 1966: Roger Miller for The Return of Roger Miller
 1965: Roger Miller for Dang Me/Chug-A-Lug

Se også 
 Grammy priserne.

Eksterne henvisninger 
 Grammy prisernes website

Countryalbum
Country
Buddinge Kirke

Buddinge Kirke blev bygget i tre etaper, og således blev kun den første del, selve kirken, indviet 24. november 1968.

Kirken modtog i 1972 "Prisen til Hovedstadens Forskønnelse".

Eksterne kilder/henvisninger 

 Buddinge Kirke hos KortTilKirken.dk

Kirker i Gladsaxe Kommune
Kirker i Helsingør Stift
Kirker i Københavns Amt
Kirke
Bistrup Kirke (Rudersdal Kommune)

Bistrup Kirke er kirke for Bistrup Sogn, Helsingør Stift, beliggende i Birkerød-bydelen Bistrup. Den er en selvbyggerkirke opført i årene 1962-67.

Anlæggelse 
På grund af befolkningstilvækst i Birkerød-området i 1950'erne tog sognepræsten i Birkerød, Johan C. Schwarz-Nielsen, initiativ til, at der skulle bygges en kirke i Bistrup-området. Kirkens menighed indsamlede selv en meget stor del af de midler, der var nødvendige for byggeriet. Det skete bl.a. ved husindsamlinger og årlige sommerfester.

Kirken blev tegnet af den lokale arkitekt Tyge Arnfred.

Den var den første danske selvbyggerkirke i 800 år. Selvbyggeriet var en konsekvens af Regeringen Jens Otto Krag I's byggestop, indført i november 1962, som medførte et midlertidigt stop for offentlige byggerier. Med pastor Schwarz-Nielsen i spidsen foreslog en gruppe borgere at opføre kirken uden brug af håndværkere. Kirkeministeriet, under kirkeminister Bodil Koch, gav accept til initiativet og en række byggehold arbejdede nu i perioden 1962 til 1967 hver aften fra 19 til 22. Der var i alt omkring 120 mennesker på seks byggehold, som kom til at arbejde en aften om ugen.

Først blev den del af bygningen, der i dag er sideskibet, færdig i 1963. Man fortsatte herefter med det store kirkerum og tårn, som stod færdig i 1967. Samme år blev kirkens orgel, bygget af Bruhn & Søn Orgelbyggeri, indsat. Det blev udvidet til at have 30 stemmer i 1987.

I 1979 blev der føjet en ny del til kirken, nemlig Gernersalen, som er en stor mødesal, et lille bibliotek og et kontor.

Det frivillige menighedsarbejde tog senere initiativ til opførelse af en vuggestue og en børnehave.

Kirkebygningen og inventar 
Bygningen har væggene af mørke, rødbrune sten, højtsiddende vinduer, et lyst loft, lyse bænke, store trædøre, store langsgående bjælker og et alter støbt i ret grov beton. altersølvet og døbefontens dåbsfad er lavet af sølv fra sognets folk, skænket til formålet. Klokketårnet har tre klokker, der samlet har inskriptionen: En røst der råber i ørkenen. Ban Herrens vej. Gør hans stier jævne.

Over hele altervæggen er der et "murstensmaleri" udført af Hans Christian Høier.

Kirken i dag 
I dag arrangerer det frivillige menighedsarbejde en årlig sommerfest på Grundlovsdag og driver også den lokale genbrugsforretning "Bøjlestangen" på Vasevej. Overskuddet fra disse aktiviteter uddeles til almennyttige organisationer lokalt, i resten af Danmark og i udlandet.

Eksterne kilder og henvisninger 
 Bistrup Kirke hos denstoredanske.dk
 Bistrup Kirke hos KortTilKirken.dk
 Bistrup Kirke (officiel webside)

Referencer 

Kirker i Rudersdal Kommune
Kirker i Helsingør Stift
Kirker i Frederiksborg Amt
Blovstrød Kirke

Blovstrød Kirke ligger i Blovstrød i Allerød Kommune.
Kirkens præster er Kristine K. Ravn og Louise Grandjean Coster Spurlin-Roe.

Eksterne kilder og henvisninger 
 Blovstrød Kirke hos KortTilKirken.dk
 Blovstrød Kirke hos danmarkskirker.natmus.dk (Danmarks Kirker, Nationalmuseet)

Kirker i Allerød Kommune
Kirker i Helsingør Stift
Kirker i Frederiksborg Amt
Kirke
Brøndby Strand Kirke

Brøndby Strand Kirke blev indviet 1. søndag i advent, d. 2. december 1984. Kirken er tegnet af arkitekt Jørgen Blytmann.

Kirken har et koncertklokkespil, der kan betjenes både manuelt og elektronisk. Klokkespillet spiller dagligt pr. automatik, ligesom der jævnligt spilles manuelt. Repertoiret er bredt og strækker sig ofte ud over salmebogens indhold.

Eksterne kilder og henvisninger 
 Brøndby Strand Kirke hos KortTilKirken.dk

Kirker i Brøndby Kommune
Kirker i Helsingør Stift
Kirker i Københavns Amt
Kirke
Brøndbyøster Kirke

Brøndbyøster Kirke er beliggende i den sydlige del af Brøndbyøster landsby på en lille høj. Den er bygget af kampesten og kalk omkring år 1150 og er derfor blandt Danmarks ældste stadigt eksisterende kirker. Kirken har 85 siddepladser.

Kirken blev svært beskadiget under svenskekrigene og var ved at blive revet ned, men blev genrejst af de lokale bønder og var klar til brug i 1667.

Referencer

Eksterne henvisninger 

 Officiel hjemmeside
 Brøndbyøster Kirke hos KortTilKirken.dk

Kirker i Brøndby Kommune
Kirker i Helsingør Stift
Kirker i Københavns Amt
Kirke
Birkerød Kirke

Birkerød Kirke er en kirke i Birkerød Sogn.

Koret og den ældste del af skibet er romansk og opført af kampe- og kridtsten. I 1200-tallet forlængedes skibet mod vest, og i løbet af 1300-tallet fik hele kirken hvælvinger. Det kraftige tårn blev bygget omkring 1475. Kirken er blandt andet kendt for sine meget smukke gotiske kalkmalerier fra ca. 1325-50 og den fornemme sengotiske altertavle med udskårne figurer formentlig udført i Nordtyskland i slutningen af 1400-tallet.

I kirken hænger et sæt lænker og lodder. De stammer fra præsten Henrik Gerner, der under svenskekrigene i 1659 blev svenskernes fange på Kronborg efter et mislykket forsøg på at generobre fæstningen Kronborg. Henrik Gerner blev først dødsdømt, men benådet og sat i fængsel i Kronborg. Efter svenskekrigene kom han tilbage til Birkerød og blev senere biskop i Viborg.

Kirkeskibe 
Der er ophængt to kirkeskibe i kirken, Det ældste er et orlogsskib fra omkring 1650. Det gør det til et af landets ældste kirkeskibe. Orlogsskibet hænger i sideskibet, Mariakapellet.

Et skib i skibets vestfag er ophængt i 1946 og er en model af skoleskibet 'Georg Stage'. Den er udført af Johannes Engstrøm, Birkerød

Eksterne kilder og henvisninger 
 Johan Røssel, Christian Schultz & Esbjørn Hiort, Omkring Birkerød Kirke, Birkerød Lokalhistorisk Forening og Arkiv, 1980. 
 Gorm Benzon: Vore gamle kirker og klostre, 1973. 
 Birkerød Kirke  hos nordenskirker.dk
 Birkerød Kirke hos denstoredanske.dk
 Birkerød Kirke hos KortTilKirken.dk
 Birkerød Kirke hos danmarkskirker.natmus.dk (Danmarks Kirker, Nationalmuseet)

Kirker i Rudersdal Kommune
Kirker i Helsingør Stift
Kirker i Frederiksborg Amt
Kirke
Høsterkøb Kirke

Høsterkøb Kirke er opført som annekskirke til Birkerød Kirke og blev indviet 5. juni 1908.

I august 2018 blev Høsterkøb, efter sognedeling, til sit eget sogn med Høsterkøb Kirke som eneste kirke.

Annemette Norsker er ansat som sognepræst i Høsterkøb Kirke.

Kirken har en af Danmarks få naturkirkegårde, som ligger bag kirken.

Referencer

Eksterne kilder og henvisninger 
 Høsterkøb Kirke hos denstoredanske.dk
 Høsterkøb Kirke hos KortTilKirken.dk
 Høsterkøb Kirke hos danmarkskirker.natmus.dk (Danmarks Kirker, Nationalmuseet)

Kirker i Rudersdal Kommune
Kirker i Helsingør Stift
Kirker i Frederiksborg Amt
Høsterkøb
Velbastaður

Velbastaður er en færøsk bygd på vestkysten af det sydlige Streymoy med udsigt til øerne Hestur og Koltur.

Den nye vej fra Tórshavn til Gamlarætt, har været med til at mange flytter til bygden. Der er børnehave og en nyere skole, bygget i færøsk stil.

Historie 
Velbastaður er nævnt for første gang i 1584, men kan være ældre.

Velbastaður er en gammel bondebygd, som blev nævnt på skrift for første gang i 1584, sandsynligvis ældre end Kirkjubøur. Man siger den dag i dag: "Fra Kirkejubøur hjem til Velbastað"

I den nederste del af bygden er der fundet bosættelser fra vikingetiden på Færøerne og middelalderen.
 1349 Velbastaður hærges af pesten Den sorte død og af frygt for et nyt udbrud, anlægges der en ny bygd lidt længere væk fra kysten
 1691 Lagmand Johan Heinrich Weyhe afsiger 5. august en dom, der giver bønderne i bygden retten til en hauge med 120 får
 1779 I nærheden af bygden foretager Nicolai Mohr Færøernes første arkæologiske undersøgelser, da han udgraver et gravstedet Risagravir uden resultat
 1892 var færøsk landbrug fortsat den dominerende næringsvej. Der skete ikke de store forandringer og bygden fungerede længere end andre steder, som en social enhed baseret på gensidig afhængighed. Man samarbejdede om en række funktioner som fåreavl og bygningen af vejen til Tórshavn
 1914 tager bygdens skolelærer Louis Zachariasen sin afsked, efter at det er blevet nægtet ham at undervise på færøsk
 1931 var vejen til Tórshavn færdigbygget. Den medvirkede til at mange af de gamle traditioner uddøde
 1945 fejrede ungdomsforeningen Sólarmagn sit 50 års jubilæum med en grundstensnedlæggelse til foreningens hus, der indviedes i 1951
 1986 åbnede behandlingshjemmet Víðgerðarheimið Heilbrigdið for alkoholmisbrugere
 1989 Under byggeriet af færgehavnen ved Gamlarætt syd for bygden kæntrer en båd lastet med sten ud for Velbastaður og en mand omkommer

Turisme 
Gå en tur i bygden og nyd panoramaudsigten til øerne Hestur, Koltur og Sandoy. Nede ved fjorden ligger den tidligere landingsplads, hvor man ofte kan observere mange forskellige søfugle. Se også Færøernes fugle.

Følg bygdevejen mod nord parallelt med Hestsfjørður ud til Syðradalur, hvor vejen ender blindt.
Området indbyder til korte vandreture op i fjeldene, hvorfra man kan nyde udsigten udover det færøske øhav.

Eksterne henvisninger 

 faroeislands.dk

Streymoy
Byer på Færøerne
Solrød Fodbold Club

Solrød Fodbold Club er en dansk fodboldklub beliggende i Solrød Strand. Den blev stiftet 29. september 1969, hvor man skilte sig ud, som en selvstændig forening fra den daværende Solrød Idrætsforening. Solrød FC første formand var Tage Agerskov, han beklædte posten frem til 1973.

Der er dog spillet fodbold i Solrød i væsentlig længere tid end den tid, som Solrød FC har eksisteret. Fodboldspillerne fra Solrød har fået deres første anerkendelse helt tilbage i 1918. Solrød Idrætsforening blev stiftet 22. april 1934 og havde som første formand Ejnar Mikkelsen. 

Navnet "Solrød" kommer af de to ord: skov og rydning. Dette henviser til at der engang lå en mose/skov, Ulvemosen, som blev ryddet. Det er også heraf Solrød Kommunes Våbenkjold og fodboldklubbens logo, som forestiller en ulvemund kommer fra.

Klubben er mest kendt for Jon Dahl Tomasson, der indledte sin fodboldkarriere i klubben som 6-årig. Men også spillere som Allan Ravn og Casper Ankergren har spillet i klubben i deres ungdomsår.

I maj 2016 kunne Solrød FC indvie deres nye kunstbane-anlæg, som består af to 11-mands baner og tre baner til 3-mands fodbold.

Eksterne henvisninger 
 Solrød FCs hjemmeside 
 Solrød FC på DBU.dk

Fodboldklubber under DBU Sjælland
Solrød Kommune
VfB Stuttgart

VfB Stuttgart er en fodboldklub fra Stuttgart i, Baden-Württemberg, Tyskland. Klubben har gennem historien vundet fem tyske mesterskaber og tre pokaltitler.

Historie 
Klubben blev reelt først dannet i 1912, da Stuttgart FV 93 og Kronen-Club Cannstatt fusionerede, men da førstnævnte var grundlagt i 1893 valgte man at anse VfB som en direkte efterfølger.

VfB Stuttgart havde masser af succes inden 2. verdenskrig, men første mesterskab blev først vundet i 1950. I alt fire gange har klubben kunnet kalde sig "Tysklands bedste". Klubben har en naturlig rivaliserende klub, Stuttgarter Kickers, men i de seneste mange år har Kickers ligget i de mindre ligaer.

Titler 

Tysk mester
 Vinder (5): 1950, 1952, 1984, 1992, 2007
 Vice-mestre (3): 1953, 1979, 2003

Tysk pokalvinder
 Vinder (3): 1954, 1958, 1997
 Sølv (3): 1986, 2007, 2013

UEFA Cup
 Sølv (1): 1989

Intertoto Cup
 Vinder (2): 2000, 2002

Nuværende spillertrup

Kendte spillere 

  Sven Ulreich (–2015, MÅ)
  Sami Khedira (–2010, også )
  Mario Gómez (–2009)
  Timo Hildebrand (–2007, MÅ)
  Philipp Lahm (–2005)
  Kevin Kurányi (–2005)
  Matthias Sammer (–2005)
  Guido Buchwald (–2004)
  Krasimir Balakov (–2003)
  Fredi Bobic (–1999)
  Giovane Elber (Élber de Souza, –1997)
  Eike Immel (–1995, MÅ)
  Jürgen Klinsmann (–1989)
  Helmut Roleder (–1987, MÅ)
  Bernd Förster (–1986)
  Karlheinz Förster (–1986)
  Hansi Müller (1976 - 1982)

Bobic, Balakov og Elber blev kaldt den magiske trekant (“the Magic Triangle”, „das Magische Dreieck“)

Danske spillere 
  Peter Rasmussen (1989-1990)
  Jesper Grønkjær (2005-2006)
  Jon Dahl Tomasson (2005-2007)
  William Kvist (2011-2014)
  Jacob Bruun Larsen (2018)
  Nikolas Nartey (2019-)

Europæiske deltagelse 

 Stuttgart tabte egentlig 1-4, men havde benyttet en fjerde udlænding, hvilket var ulovligt på det tidspunkt. Resultatet blev omstødt til 3-0 til Leeds. Da det gav et lige resultat, blev en afgørende kamp spillet i Barcelona, som Leeds vandt 2-1.

Eksterne henvisninger 

 VfB Stuttgarts officielle hjemmeside

Noter 

Stuttgart, VfB
Etableret i 1893
Stuttgart
Fanejede fodboldklubber
Jens Mathias Lind Hjorth

Jens Mathias Lind Hjort (5. november 1824 – 4. august 1899), var en dansk præst.

Han blev født i Ribe, hvor hans far, Niels Schiorring Hjort, var adjunkt. Moderen var Karen Cathrine Lind. Jens Hjort var sønnesøn af biskop Viktor Kristian Hjort og bror til præsten Bernt Christopher Wilkens Lind Hjort.

Efter at være blevet undervist hjemme kom han, da faderen var blevet præst i Tømmerup på Sjælland, i 1839 til Metropolitanskolen i København, hvorfra han dimitteredes i 1842.

Efter at have taget teologisk embedseksamen i 1848 begyndte han at undervise, og i 1850 blev han lærer, og i 1852 overlærer ved Søetatens drengeskole.

Han blev i 1853 gift med sin niece, Clara Dorothea Schou, datter af justitsråd, hovedbogholder i Nationalbanken L. C. Schou.

I 1859 blev han kapelan og førstelærer i Kolding, men allerede året efter sognepræst i Tønder og provst for Tønder-Løgumkloster Provsti. Preusserne afsatte ham imidlertid i 1864, hvorefter han i 1865 blev sognepræst i Elmelunde på Møn og fra 1880 også provst for Bårse og Mønbo Herreder.

Danskere i 1800-tallet
Skolefolk fra Danmark
Præster fra Danmark
Mercedes (pigenavn)

Mercedes er et spansk pigenavn. Er et spansk ord for barmhjertighed.

En af hovedpersonerne i romanen Greven af Monte Cristo af Alexandre Dumas den ældre hedder Mercédès.

Pigenavne
NOW 13

Now (That's What I Call Music 13) er et dansk opsamlingsalbum udgivet 29. august 2005 i kompilation-serien NOW Music.

Spor 
 Akon: "Lonely" 
 Eminem: "Mockingbird" 
 Gwen Stefani: "Hollaback Girl" 
 The Black Eyed Peas: "Don't Phunk with My Heart"
 Amerie: "1 Thing"
 Coldplay: "Speed Of Sound" 
 Anna David: "Fuck Dig" 
 Natalie Imbruglia: "Shiver" 
 Backstreet Boys: "Incomplete" 
 Christian Walz: "Wonderchild" 
 Kanye West: "Diamonds From Sierra Leone" 
 John Legend: "Used To Love You" 
 Daddy Yankee: "Gasolina" 
 Gorillaz: "Feel Good Inc." 
 Carpark North: "Best Days" 
 Natasha Bedingfield: "I Bruise Easily" 
 Kelly Clarkson: "Since You Been Gone" 
 Johnny Deluxe: "Sommeren Er Forbi" 
 The Coral: "In The Morning" 
 Audio Bullys feat. Nancy Sinatra: "Shot You Down"

Eksterne henvisninger 
 Now That's What I Call Music! 13 front- og backcover 

Album fra 2005
NOW Music
NOW 11

Now (That's What I Call Music 11) er et dansk opsamlingsalbum udgivet 28. februar 2005 i kompilation-serien NOW Music.

Spor 
 Brian McFadden: "Real To Me"
 Usher & Alicia Keys: "My Boo"
 Britney Spears: "My Prerogative"
 Destiny's Child: "Lose My Breath"
 Kylie Minogue: "I Believe in You"
 Anastacia: "Welcome To My Truth"
 Good Charlotte: "I Just Wanna Live"
 Avril Lavigne: "Nobody's Home"
 Jamie Cullum: "Everlasting Love"
 Manic Street Preachers: "The Love Of Richard Nixon"
 Maroon 5: "Sunday Morning"
 Scissor Sisters: "Mary"
 Blue: "Curtain Falls"
 Daniel Bedingfield: "Nothing Hurts Like Love"
 Majid: "What We Are"
 Ashlee Simpson: "Pieces Of Me"
 Natasha Bedingfield: "Unwritten"
 Bertine Zetlitz: "Fake Your Beauty"
 Lazyboy: "Underwear Goes Inside The Pants"
 U2: "Vertigo"

Eksterne henvisninger 
 Now That's What I Call Music! 11 front- og backcover 

Album fra 2005
NOW Music
Ludvig Ferdinand Luplau

Ludvig Ferdinand Luplau (26. juli 1800 i Kolding – 16. december 1837 i Dalby) var en dansk præst.

Liv og karriere 
Han var søn af sognepræst Johannes Elias Ludvig Luplau og Anna Charlotte Rosine f. Chemnitz. Faderens slægt var en tysk adelsfamilie, der i 1700-tallet var indvandret til Danmark.
 
Han dimitterede fra Viborg Skole i 1819, tog teologisk embedseksamen i 1824 og blev i 1826 kantor, organist og skolelærer ved Vallø Slots menighed, i 1828 sognepræst i Vester Ulslev på Lolland, hvorfra han i 1831 forflyttedes til Dalby og Tureby på Sjælland.
 
Han blev i 1826 gift med Maria Elisabeth Bernburg, en døbt jødinde (født i Hamborg 1802). Sammen fik de flere børn: Louise (senere gift med pastor Carl Emil Janssen), Amalia, Philippa, Ludvig, Adam Vilhelm og Marie (død 1837).

Han levede i fattige kår, især efter han på Lolland havde pådraget sig gæld. Han skrev i den tid til en ven: Om også jeg blev Millionær, vilde jeg ikke ophøre at være Landsbypræst. 
Efter hans død udkom der 2 samlinger af hans prædikener (1841-46). 

Han er begravet på Dalby kirkegård.

Referencer 

Præster fra Danmark
Danskere i 1800-tallet
Personer fra Kolding
Lord Jim

Lord Jim er en roman skrevet af Joseph Conrad. Romanen udkom første gang i 1900. Jim er styrmand på dampskibet Patna, der støder på et skær i det Indiske Ocean med 800 pilgrimme om bord. Officerer og mandskab flygter og efterlader pilgrimmene om bord på Patna, som imidlertid ikke synker. Under søforhøret bliver det klart, at et øjebliks panikhandling har bragt Jim i en skæbnesvanger konflikt med sin samvittighed, som han bruger sit liv på at klare.

Se også
Det 20. århundredes 100 bøger ifølge Le Monde

Litteratur i 1900
Litteratur fra Storbritannien